ai4bharat/Pralekha huggingface dataset:
संरक्षण मंत्रालय
संरक्षणमंत्री राजनाथ सिंह यांच्या हस्ते एनसीसी प्रशिक्षणासाठी मोबाइल अप्लिकेशनचा प्रारंभ
संरक्षणमंत्री राजनाथ सिंह यांनी डायरेक्टरेट जनरल नॅशनल कॅडेट कोर  या मोबाइल प्रशिक्षण अप्लिकेशनचा आज नवी दिल्ली येथे प्रारंभ केला. देशभरातील एनसीसीच्या छात्रांसाठी ऑनलाइन प्रशिक्षण घेण्यात हे अप्लिकेशन सहकार्य करेल.
कोविड – 19 मुळे घालण्यात आलेले निर्बंध लक्षात घेता, एनसीसी छात्रांच्या प्रशिक्षणावर विपरित परिणाम झाला आहे, कारण हे प्रशिक्षण बहुत करून संपर्कावर आधारित प्रशिक्षण आहे. जसे की, भविष्यात येत्या काही काळात शाळा / महाविद्यालये सुरू होण्याची शक्यता नसल्याने, एनसीसी छात्रांना प्रशिक्षण देण्यासाठी डिजीटल माध्यमाचा वापर करण्यात यावा, अशी एक गरज निर्माण झाली. संरक्षण मंत्र्यांनी देखील या अप्लिकेशनचा प्रारंभ करताना एनसीसी छात्रांशी व्हिडिओ कॉन्फरन्सिंगच्या माध्यमातून संवाद साधला आणि त्यांच्या प्रश्नांना उत्तरे देखील दिली. मंत्र्यांनी त्यांना उज्ज्वल यशासाठी शुभेच्छा दिल्या आणि आयुष्याच्या सर्व क्षेत्रात उत्कृष्ट काम करण्यासाठी प्रोत्साहित केले.
एनसीसीच्या छात्रांना संबोधित करताना संरक्षण मंत्री म्हणाले, थेट शारीरिक संपर्काबाबत असलेल्या निर्बंधामुळे कोविड – 19 ने निर्माण केलेल्या अडचणींवर मात करण्यासाठी आणि डिजीटल पद्धतीने शिक्षण घेण्यासाठी हे अप्लिकेशन छात्रांसाठी उपयुक्त ठरेल. परंतु, एखाद्याने दृढ निश्चय आणि आत्मविश्वासाने पुढे जायचे ठरविले तर तो किंवा ती सर्व अडथळे दूर करण्यात आणि यशस्वी होण्यास देखील सक्षम असेल, असेही त्यांनी नमूद केले. महामारीच्या काळात कोरोना योद्धा म्हणून आघाडीवर असलेल्यांना विविध कामांच्या माध्यमातून पाठिंबा देणाऱ्या एक लाखापेक्षा अधिक एनसीसी छात्रांच्या योगदानाबद्दल श्री राजनाथ सिंह यांनी कौतुक केले. ते म्हणाले एनसीसी हे राष्ट्राप्रती एकता, शिस्त आणि सेवा यांचे मूल्य अंगी बाणवते आणि एनसीसी मधील काही छात्र, जसे की पंतप्रधान श्री नरेंद्र मोदी, एअर मार्शल अर्जन सिंह, क्रीडा व्यक्तिमत्त्व अंजली भागवत, माजी परराष्ट्र मंत्री सुषमा स्वराज, माजी संरक्षण मंत्री मनोहर पर्रीकर अशा व्यक्ती दिग्गज व्यक्तीमत्त्व म्हणून पुढे आल्या. यासह स्वतः संरक्षणमंत्री देखील एनसीसी छात्र होते.
एकाच व्यासपीठावर एनसीसी छात्रांना प्रशिक्षण साहित्य  उपलब्ध करून देणे हा डीजीएनसीसी मोबाईल अप्लिकेशनचा मुख्य उद्देश आहे. शंका विचारण्याच्या पर्यायाबरोबर हे अप्लिकेशन सुसंवादी बनविण्यात आले आहे. हा पर्याय वापरून, छात्र त्यांचे प्रशिक्षणाच्या अभ्यासक्रमा संदर्भातील प्रश्न पाठवू शकतात आणि त्यावर पात्र शिक्षकांकडून निरसन केले जाईल.
पंतप्रधान नरेंद्र मोदी यांच्या डिजीटल इंडिया व्हिजनच्या अनुषंगाने एनसीसी प्रशिक्षण स्वयंचलित करण्याच्या दृष्टीने हे अप्लिकेशन निश्चितच एक सकारात्मक पाऊल असेल आणि साथीच्या आजाराच्या या काळात एनसीसीच्या छात्रांना प्रशिक्षण साहित्यात सुलभतेने प्रवेश करण्यास मदत होईल.
संरक्षण सचिव डॉ. अजय कुमार, महानिदेशक एनसीसी लेफ्टनंट जनरल राजीव चोप्रा आणि मंत्रालयाचे अन्य वरिष्ठ नागरी व लष्करी अधिकारी या निमित्ताने उपस्थित होते.
........
U.Ujgare/S.Shaikh/P.Kor
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्ययावत माहिती
राज्ये आणि केन्द्र शासित प्रदेशांना 149.06 कोटींपेक्षा अधिक लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही लसीच्या न वापरलेल्या 16.80 कोटींपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केन्द्र सरकार वचनबद्ध आहे. देशव्यापी कोविड लसीकरण 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केन्द्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केन्द्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करून, राज्ये आणि केन्द्र शासित प्रदेशांना त्याचा मोफत पुरवठा केला जात आहे .
|
|
VACCINE DOSES
|
|

|
|
SUPPLIED
|
|
1,49,06,76,985
|
|
BALANCE AVAILABLE
|
|
16,80,89,481
केंद्र सरकारने आतापर्यंत 149.06 कोटींपेक्षा जास्त  लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
16.80 कोटी  न वापरलेल्या मात्रा राज्ये आणि केन्द्र शासित प्रदेशांकडे अद्याप शिल्लक आहेत.
आरोग्य आणि कुटुंब कल्याण मंत्रालय
जागतिक आरोग्य संघटनेने दर दहा लाख लोकसंख्येमागे 140 चाचण्या प्रतिदिन करण्याचा सल्ला दिला
22 राज्ये /केंद्रशासित प्रदेशात दर दहा लाख लोकसंख्येमागे 140 चाचण्या प्रतिदिन करण्यास सुरुवात झाली
दर दहा लाख लोकसंख्येमागे 8994 च्या पेक्षा जास्त चाचण्या
नवी दिल्ली, 14 जुलै 2020
जागतिक आरोग्य संघटनेने दिलेल्या 'covid-19 च्या संदर्भात सार्वजनिक आरोग्य व सामाजिक उपाययोजनांशी जुळवून घेण्यासाठी मार्गदर्शक सूचना' अंतर्गत संसर्गाचा संशय असलेल्या क्षेत्रांमध्ये अधिक तपासणी करण्याचा सल्ला दिला आहे. सर्वसमावेशक तपास  या संकल्पनेबद्दल व संशयित रुग्णांच्या तपासणी बद्दल सांगताना जागतिक आरोग्य संघटनेने दर दहा लाख लोकसंख्येमागे प्रतिदिन 140 चाचण्यांची देशाला गरज असल्याचे म्हटले आहे. केंद्र सरकार व राज्य/ केंद्रशासित प्रदेशांच्या एकत्रित प्रयत्नातून 22 राज्य व केंद्रशासित प्रदेशात दर दहा लाख लोकसंख्येमागे 140 किंवा त्याहून जास्त चाचण्या केल्या जात आहेत. जागतिक आरोग्य संघटनेने सुचवलेल्या पातळीपर्यंत पोहोचण्यासाठी राज्य/ केंद्रशासित प्रदेशांनी त्यांची चाचण्या करण्याची क्षमता वाढविण्याच्या सूचना नियमितपणे दिल्या जात आहेत.
देशभरात covid-19 चाचण्या करणाऱ्या प्रयोगशाळांची संख्या वाढत असल्यामुळे चाचण्यांची संख्या वाढवण्यास मदत होत आहे. सरकारी क्षेत्रातल्या 865 प्रयोगशाळा आणि 358 खाजगी प्रयोगशाळा मिळून आता एकूण संख्या 1223 झाली आहे. चाचणीसाठी ठरवलेल्या सुवर्ण प्रमाणकाबरोबरच आधारित सरकारी व खाजगी तपासणी प्रयोगशाळा देशात जानेवारी 2020 मध्ये covid-19 साठी एकच प्रयोगशाळा उपलब्ध होती त्यांची संख्या मार्च 2020 मध्ये 121 झाली आणि आता 1223 पर्यंत झपाट्याने वाढली आहे गेल्या चोवीस तासात तीन लाख 20 हजार 161 नमुन्यांची तपासणी झाली आहे. आतापर्यंत झालेल्या एकूण चाचण्यांची संख्या एक कोटी 24 लाख 12664 इतकी आहे व ती सतत वाढत आहे दर दहा लाख लोकसंख्येमागे चाचण्यांची संख्या सतत वाढत असून ती आता 8994.7 वर पोहोचली आहे 14 जुलै 2020 रोजी एका दिवसात 3.2 लाख चाचण्या करण्यात आल्या covid-19 संबंधी अधिकृत तसेच अद्ययावत तांत्रिक माहिती साठी तसेच मार्गदर्शक सूचनांसाठी पुढील संकेतस्थळाला नियमित भेट द्या. https://www.mohfw.gov.in/ and @MoHFW_INDIA
covid-19 संबंधी तांत्रीक शंका निरसनासाठी technicalquery.covid19[at]gov[dot]in व ncov2019[at]gov[dot]in संकेतस्थळाला नियमित भेट द्या.
प्रश्न covid-19 संबंधातल्या शंका निरसनासाठी केंद्रीय आरोग्य व कुटुंब कल्याण मंत्रालयाच्या +911123978040 या क्रमांकावर दूरध्वनी करा.
निशुल्क राज्य व केंद्रशासित प्रदेशांच्या हेल्पलाइन क्रमांकासाठी https://www.mohfw.gov.in/pdf/coronvavirushelplinenumber.pdfB.Gokhale/U.Raikar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
नादारी आणि दिवाळखोरी संहिता 2016 मुळे कर्ज वसुली व्यवस्थेचे बळकटीकरण 1,73,000 कोटी रुपयांचे दावे निकाली
राष्ट्रीय कंपनी कायदा न्यायाधिकरणाचा विस्तार केला जात आहे
नवी दिल्ली, 4 जुलै 2019
केंद्रीय अर्थ आणि कंपनी व्यवहार मंत्री निर्मला सीतारामन यांनी आज संसदेत 2018-19 वर्षासाठी आर्थिक पाहणी अहवाल सादर केला. नादारी आणि दिवाळखोरी संहिता 2016 लागू झाल्यापासून कर्ज वसुलीत मिळालेल्या यशाची दखल घेत राष्ट्रीय कंपनी कायदा न्यायाधिकरण आणि अपिली न्यायाधिकरण अधिक मजबूत करण्याचे या पाहणी अहवालात सुचवण्यात आले आहे.
बुडित कर्जाची वसुली मोठ्या प्रमाणावर सुरु असून नादारी आणि दिवाळखोरी संहितेसाठी प्रणालीबद्ध पद्धतीने व्यवस्था मजबूत केली जात आहे असे या पाहणी अहवालात म्हटलं आहे. 31 मार्च, 2019 पर्यंत कॉरपोरेट दिवाळखोरी तोडगा प्रक्रियेद्वारे  94 प्रकरणांचा निपटारा झाला असून त्यातून, 1,73,359 कोटी रुपयांचे दावे निकाली काढण्यात आले आहेत. 28 फेब्रुवारी, 2019 पर्यंत 2.84 लाख रुपये रकमेची 6,079 प्रकरणे दिवाळखोरी संहितेच्या तरतुदीअंतर्गत सुनावणीपूर्वी मागे घेण्यात आली आहेत. आरबीआयच्या अहवालानुसार बँकांना यापूर्वीच्या अनुत्पादित खात्यांमधून 5 हजार कोटी रुपये प्राप्त झाले आहेत. अतिरिक्त 50,000 कोटी रुपयांची मालमत्ता गैर-मानक वरून मानक मालमत्ता करण्यात आली असेही आरबीआयच्या अहवालात म्हटले आहे.
दिवाळखोरी संहिता ही अनुत्पादक कर्ज वसुलीसाठी आतापर्यँतची सर्वात महत्वपूर्ण आर्थिक सुधारणा असल्याचे सांगून राष्ट्रीय कंपनी कायदा न्यायाधिकरणाचा पायाभूत साचा मजबूत करण्याची गरज आहे जेणेकरून कर्जवसुली कालबद्ध रित्या करता येईल असे या अहवालात म्हटले आहे.
सरकार विलंब समस्या दूर करण्यासाठी उपाययोजनावर गांभीर्याने विचार करत असून एनसीएलटी साठी न्यायिक आणि तांत्रिक सदस्यांच्या 6 अतिरिक्त पदांची निर्मिती करण्यात आली आहे. एनसीएलटीच्या सर्किट पीठांच्या स्थापनेबाबत विचार सुरु असल्याचे या अहवालात म्हटले आहे.
सध्या प्रमुख शहरांमधल्या 20 पीठांमध्ये एनसीएलटीचे 32 न्यायिक सदस्य आणि 17 तांत्रिक सदस्य आहेत.
दिवाळखोरी संहितेमुळे धनको, ऋणको, प्रवर्तक आणि कर्जदाता दरम्यान सांस्कृतिक बदलांची सुरुवात झाली आहे. असे या अहवालात म्हटले आहे. या संहितेमुळे अंतर्गत कर्जवसुलीत 43 टक्के वाढ झाली आहे.
दिवाळखोरी संहिता पारित झाल्यापासून भारताचे दिवाळखोरी निपटारा मानांकन 2014 मधील 134 वरून 2019 मध्ये 108 इतके झाले आहे. गेल्या वर्षी भारताला सर्वाधिक सुधारणा क्षेत्राधिकारासाठी जागतिक पुनर्संरचना समीक्षा पुरस्कार मिळाला असे या अहवालात नमूद करण्यात आले आहे.
बहुतांश अर्थव्यवस्थानी सीमेपलीकडे दिवाळखोरी कायदा विकसित केला आहे. भारतानेही यासंबंधी यूएनसीआईटीआरएएल मॉडल कायद्याचा अवलंब करण्यासाठी पावले उचलायला सुरुवात केली आहे. भारतीय नादारी आणि दिवाळखोरी मंडळाने व्यक्तिगत आणि सामूहिक दिवाळखोरी प्रकरणांसाठी दोन स्वतंत्र कार्यगट बनवले आहेत.
B.Gokhale/S.Kane/D.Rane
(Visitor Counter : 267
गृह मंत्रालय
'अम्फान' चक्रीवादळानंतरच्या व्यवस्थापनासाठी पश्चिम बंगालमध्ये एनडीआरएफच्या 10 अतिरिक्त तुकड्या तैनात
पश्चिम बंगालमध्ये चक्रीवादळानंतर निर्माण झालेल्या स्थितीला पूर्वपदावर आणण्यासाठी, पश्चिम बंगालच्या आपत्ती व्यवस्थापन आणि नागरी संरक्षण विभागाच्या प्रधान सचिवांकडून आलेल्या लेखी विनंतीला प्रतिसाद देत, NDRF म्हणजेच राष्ट्रीय आपत्ती व्यवस्थापन दलाच्या आणखी 10 तुकड्या या राज्यात पाठवण्यात येणार आहेत. या तुकड्या आज रात्री उशीरापर्यंत कोलकात्याला पोहचण्याची शक्यता आहे.
सध्या पश्चिम बंगालच्या चक्रीवादळ-प्रभावित जिल्ह्यात, NDRF ची 26 पथके पुनर्वसन कार्यात व्यस्त आहेत. आणखी 10 पथके तैनात केल्यानंतर राज्यातील एकूण पथकांची संख्या 36 होईल. अम्फानमुळे प्रभावित सहा जिल्ह्यात ही पथके काम करतील.
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
गेल्या 24 तासात कोविड प्रतिबंधक लसीच्या 81 लाखाहून जास्त मात्रा देण्यात आल्या.
राष्ट्रव्यापी लसीकरण अभियानाअंतर्गत आतापर्यंत लसीच्या 66.30 कोटी मात्रा देण्यात आल्या.
गेल्या 24 तासात देशात 47,092 नव्या रुग्णांची नोंद
देशात उपचाराधीन रुग्णांची संख्या आतापर्यंतच्या एकूण रुग्णांच्या 1.19%
देशात उपचाराधीन रुग्णांची संख्या 3,89,583
रुग्ण बरे होण्याचा दर 97.48%
गेल्या 24 तासात 35,181 रुग्ण कोरोनातून बरे झाले. देशात आतापर्यंत एकूण 3,20,28,825 कोरोनामुक्त
साप्ताहिक पॉझीटीव्हिटी दर  गेले 69 दिवस 3% पेक्षा कमी
दैनंदिन पॉझीटीव्हिटी दर 2.80%
देशात आतापर्यंत 52.48 कोटी चाचण्या करण्यात आल्या.
रेल्वे मंत्रालय
हाय स्पीड रेल्वे कॉरिडोर
रेल्वेने नॅशनल हाय स्पीड रेल कॉर्पोरेशन लिमिटेड  ला खालील सात नवीन हाय स्पीड रेल्वे  कॉरिडोरसाठी तपशीलवार प्रकल्प अहवाल  तयार करण्याचे काम दिले आहे:
 दिल्ली-नोएडा-आग्रा-कानपूर-लखनऊ-वाराणसी
 दिल्ली-जयपूर-उदयपूर-अहमदाबाद
 मुंबई-नाशिक-नागपूर
 मुंबई-पुणे-हैद्राबाद
 चेन्नई-बंगळूरू-मैसूर
 दिल्ली-चंडीगड-लुधियाना-जालंधर-अमृतसर
 वाराणसी-पटना-हावडा
वरील सात हाय स्पीड कॉरिडॉरपैकी एकाही कॉरिडॉरला अद्यापपर्यंत मंजूरी दिलेली नाही. कोणताही एचएसआर प्रकल्प मंजूर करण्याचा निर्णय हा तपशीलवार प्रकल्प अहवालाचे परिणाम, तांत्रिक-आर्थिक व्यवहार्यता, स्रोतांची उपलब्धता आणि वित्तपुरवठा पर्याय यावर अवलंबून असतो. तपशीलवार प्रकल्प अहवाल तयार करण्याची प्रक्रिया अद्याप सुरू आहे आणि कॉरिडॉरसाठीचे मार्ग अद्याप निश्चित झालेले नाही.
रेल्वे, वाणिज्य आणि उद्योग व ग्राहक व्यवहार, अन्न व सार्वजनिक वितरण मंत्री पीयूष गोयल यांनी आज लोकसभेत ही माहिती दिली.
संरक्षण मंत्रालय
भारतीय तटरक्षक दलाकडून मुंबई किनाऱ्यावर चिनी नागरिकाची वैद्यकीय उपचारासाठी सुखरुप सुटका
भारतीय तटरक्षक दलाने 16-17 ऑगस्ट 23 च्या मध्यरात्री मुंबईपासून अरबी समुद्रात सुमारे 200 किमी अंतरावर, पनामा ध्वजांकित संशोधन जहाज, एमव्ही डोंग फांग कान टॅन नंबर 2 मधून एका चीनी नागरिकाची वैद्यकीय कारणासाठी यशस्वीपणे सुखरूप सुटका केली. हे बचावकार्य करताना तटरक्षक दलासमोर खराब हवामान आणि गडद अंधाराचे आव्हान होते.
संशोधन जहाजावरील क्रू सदस्यांपैकी यिन वेईगयांग नावाच्या व्यक्तीला हृदयविकाराचा झटका आला असून त्याला तातडीने वैद्यकीय मदतीची आवश्यकता आहे, अशी माहिती मुंबईतील सागरी बचाव समन्वय केंद्राला मिळाली. त्यानंतर तातडीने चीन ते संयुक्त अरब अमिरात अशा प्रवासासाठी निघालेल्या या जहाजावरील सदस्यांशी संपर्क साधण्यात आला आणि टेलिमेडिसिन माध्यमाद्वारे वैद्यकीय सल्ला देण्यात आला.
रुग्णाला जहाजावरुन त्वरीत बाहेर काढण्यासाठी आणि त्यानंतरच्या वैद्यकीय उपचारांसाठी सर्वोत्तम आणि व्यवहार्य पर्यायांचा विचार करून, रुग्णाला तटरक्षक दलाच्या CG ALH MK-III ने हवाई मार्गे नेण्यात आले. त्यानंतर रुग्णाला प्राथमिक उपचार देण्यात आले.
गडद अंधार असताना CG ALH आणि CGAS दमणने हाती घेतलेल्या जलद ऑपरेशनमुळे समुद्रात एका परदेशी नागरिकाचा मौल्यवान जीव वाचवता आला आणि भारतीय तटरक्षक दलाच्या “आम्ही संरक्षण करतो” या ब्रीदवाक्याची प्रचिती करुन दिली.
युवा व्यवहार आणि क्रीडा मंत्रालय
बुद्धिबळ ऑलिम्पियाड मशाल रिलेचे मुंबईत स्वागत; रिलेच्या पुढील टप्प्यात गोव्यासाठी सज्ज
सरकारच्या पुढाकाराने देशात बुद्धिबळ संस्कृती निर्माण होत आहे: ग्रँड मास्टर अभिजित कुंटे
पहिलीवहिली ऑलिम्पियाड मशाल रिले 19 जून रोजी दिल्लीत सुरू झाल्यानंतर 14 व्या दिवशी महाराष्ट्रात पोहोचली. महाराष्ट्रातील टॉर्च रिलेच्या अंतिम टप्प्यात आज संध्याकाळी 7 वाजता मुंबईतील वानखेडे स्टेडियम येथील गरवारे क्लबमध्ये भव्य स्वागत करण्यात आले.
तत्वपूर्वी नागपूर आणि पुणे येथे बुद्धिबळ ऑलिम्पियाड मशालीचे जोरदार स्वागत करण्यात आले. याविषयीच्या वृत्तासाठी इथे क्लिक करा.
मुंबई येथे वानखेडे स्टेडियमवर गरवारे क्लबमध्ये झालेल्या या कार्यक्रमात ग्रँडमास्टर प्रवीण ठिपसे, अभिजित कुंटे, सौम्या स्वामीनाथन यांच्यासह क्रीडा विभाग, राज्य बुद्धिबळ संघटनेचे अधिकारी, बुद्धिबळाचे चाहते आणि नवोदित बुद्धिबळपटू उपस्थित होते.
या कार्यक्रमाला संबोधित करताना ग्रँड मास्टर अभिजित कुंटे यांनी मशाल रिलेची सुरुवात भारतात होत असल्याचा आनंद व्यक्त केला. “बुद्धिबळ ऑलिम्पियाडमध्ये प्रथमच टॉर्च रिले सादर करण्यात आली आहे; भारतातून टॉर्च रिलेला सुरुवात झाली याचा आम्हाला खूप आनंद आहे,” असे ग्रँडमास्टर अभिजित कुंटे म्हणाले. शासनाच्या या उपक्रमामुळे देशात बुद्धिबळ संस्कृती निर्माण होत असून मुलांनाही बुद्धिबळ खेळण्यासाठी प्रोत्साहन मिळते. देशात अनेक बुद्धिबळ स्पर्धा आयोजित केल्या जात आहेत,असे ते पुढे म्हणाले.
महाराष्ट्र बुद्धिबळ असोसिएशनचे कार्याध्यक्ष डॉ परिणय फुके याप्रसंगी म्हणाले की, यापुढे बुद्धीबळ ऑलिम्पियाड जगभर कुठेही होणार असले तरी बुद्धिबळ ऑल्मिपयाड मशाल रिले भारतातून जाईल.
बुद्धिबळ ऑलिम्पियाड मशालचे राज्यस्तरीय बुद्धिबळपटूंनी पारंपरिक पद्धतीने स्वागत केले. माहिती आणि प्रसारण मंत्रालयांतर्गत असलेल्या केंद्रीय संचार ब्युरोने भारतातून बुद्धिबळाचा उगम कसा झाला आणि भारताच्या स्वातंत्र्याचे अमृत महोत्सवी वर्ष यावर प्रकाश टाकणारा सांस्कृतिक कार्यक्रम सादर केला. पायाभूत सुविधांचा विकास, महिला सक्षमीकरण आणि मेक इन इंडिया आणि आत्मनिर्भर भारत या उपक्रमांच्या संकल्पनेवर आधारीत कलाकारांनी नुक्कड नाटकही सादर केले.
स्वातंत्र्याच्या अमृत महोत्सवी वर्षात बुद्धिबळ ऑलिम्पियाड मशाल ऐतिहासिक ठिकाणांवर नेण्यात येत आहे. मुंबई येथे गेट वे ऑफ इंडिया या ऐतिहासिक ठिकाणी मशाल नेण्यात आली.
बुद्धिबळ ऑलिम्पियाड मशाल रिले उत्सवाचा भाग म्हणून, 30 नवोदित बुद्धिबळपटूंना आंतरराष्ट्रीय मास्टर्सविरुद्ध खेळण्याची संधी मिळाली.
मुंबईतील बुद्धिबळ ऑलिम्पियाड टॉर्च रिलेच्या भव्य स्वागत सोहळ्याचा समारोप ग्रँडमास्टर अभिजित कुंटे यांच्या हस्ते ग्रँडमास्टर प्रवीण ठिपसे यांच्याकडे मशाल सोपवपून झाला. प्रवासाच्या पुढील टप्प्यात ऑलिम्पियाड मशाल रविवारी सकाळी गोव्यात पोहचणार आहे.
मंत्रिमंडळ
भारतीय वाहतूक क्षेत्राशी निगडित आंतरराष्ट्रीय परिवहन मंचाच्या उपक्रमांना पाठिंबा देण्यासाठी भारत आणि फ्रान्स यांच्यातील करारावरील स्वाक्षरीस केंद्रीय मंत्रिमंडळाची मान्यता
नवी दिल्ली, 17 ऑगस्ट 2022
आंतरराष्ट्रीय परिवहन मंचाच्या वतीने  फ्रान्सची ऑर्गनायझेशन फॉर इकनॉमिक कोऑपरेशन ॲण्ड डेव्हलपमेंट आणि तंत्रज्ञान माहिती, पूर्वानुमान आणि मूल्यांकन परिषद  यांच्यात झालेल्या करारावर स्वाक्षरी झाल्याची माहिती पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या देण्यात आली. भारतीय वाहतूक क्षेत्रात आंतरराष्ट्रीय परिवहन मंचाच्या  उपक्रमांना भारत पाठिंबा देईल.
या करारावर 6 जुलै 2022 रोजी करारावर स्वाक्षरी झाली.
या करारा अंतर्गत साध्य होणाऱ्या बाबी:
- नवीन वैज्ञानिक परिणाम;
- नवीन धोरण अंतर्दृष्टी;
- वैज्ञानिक संवाद वाढवून क्षमता बांधणी
- भारतातील वाहतूक क्षेत्र कार्बन उत्सर्जनापासून मुक्त करण्यासाठी तंत्रज्ञानाचे पर्याय शोधणे.S.Kakade/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान 9 एप्रिल 2021 रोजी डॉ. हरेकृष्ण महताब यांच्या ओदिशा इतिहासची हिंदी आवृत्ती प्रकाशित करणार
पंतप्रधान नरेंद्र मोदी 9 एप्रिल 2021 रोजी दुपारी 12 वाजता आंबेडकर आंतरराष्ट्रीय केंद्र, जनपथ, नवी दिल्ली येथून ‘उत्कल केसरी’ डॉ. हरेकृष्ण महताब यांनी लिहिलेल्या ‘ओदिशा इतिहास’ पुस्तकाचा हिंदी अनुवाद प्रकाशित करतील. ओडिया आणि इंग्रजी भाषेत आतापर्यंत उपलब्ध असलेल्या या पुस्तकाचे हिंदी भाषांतर शंकरलाल पुरोहित यांनी केले आहे . केंद्रीय मंत्री धर्मेंद्र प्रधान आणि भर्तृहरी महताब खासदार , कटक हे या वेळी उपस्थित राहणार आहेत. हिंदी आवृत्ती प्रकाशन कार्यक्रमाचे आयोजन हरेकृष्ण महताब फाउंडेशनतर्फे करण्यात आले आहे.
लेखकाबद्दल
डॉ. हरेकृष्ण महताब हे भारतीय स्वातंत्र्य चळवळीतील एक उल्लेखनीय व्यक्तिमत्व होते. 1946 ते 1950 आणि 1956 ते 1961 या काळात त्यांनी ओडिशाचे मुख्यमंत्री म्हणूनही काम पाहिले. अहमदनगर फोर्ट कारागृहात त्यांनी ‘ओदिशा इतिहास’ हे पुस्तक लिहिले, तेथे 1942-1945 दरम्यान दोन वर्षांपेक्षा जास्त काळ त्यांनी तुरूंगवास भोगला होता.
रेल्वे मंत्रालय
ऑगस्ट-2020 महिन्यासाठी झपाट्याने काम करत भारतीय रेल्वेने मालवाहतुकीसाठी गेल्यावर्षीच्या याच महिन्यापेक्षा अधिक माल वाहतूक केली
ऑगस्ट-2020 महिन्यात भारतीय रेल्वेत 94.33 दशलक्ष म्हणजे 9.433 कोटी टन माल चढवला गेला, गेल्यावर्षीच्या याच महिन्यापेक्षा हा आकडा 3.31 दशलक्ष टनांनी अधिक
रेल्वे मालवाहतूक अधिकाधिक आकर्षक करण्यासाठी भारतीय रेल्वेकडून अनेक सूट/ सवलतीदेखील दिल्या जात आहेत
नवी दिल्ली, 1 सप्टेंबर,2020
मालवाहतुकीचे प्रमाण वाढविण्यासाठी झपाट्याने काम करीत भारतीय रेल्वेने एक महत्त्वाचा टप्पा ओलांडून दाखवला आहे. रेल्वे मालवाहतुकीसाठी मालाची चढाई करण्याचे प्रमाण ऑगस्ट 2020 मध्ये गेल्यावर्षीच्या याच महिन्यापेक्षा वाढले आहे.
ऑगस्ट 2020 मध्ये भारतीय रेल्वेतून वाहतूक करण्यासाठी 94.33 दशलक्ष म्हणजे 9.433 कोटी टन माल चढवला गेला. गेल्यावर्षीच्या याच महिन्यातील याच आकड्याच्या  तुलनेत हे प्रमाण 3.31 दशलक्ष टनांनी अधिक आहे.
ऑगस्ट 2020 मध्ये 40.49 दशलक्ष टन कोळसा, 12.46 दशलक्ष टन लोहखनिज, 6.24 दशलक्ष टन अन्नधान्य, 5.32 दशलक्ष टन खाते व उर्वरके, 4.63 दशलक्ष टन सिमेंट  आणि 3.2 दशलक्ष टन खनिजीय तेल यासह 94.33 दशलक्ष टन माल वाहून नेला.
येत्या काळात मालवाहतुकीतील सुधारणांना संस्थात्मक स्वरूप येऊन त्यांचा अंतर्भाव शून्याधारित वेळापत्रकात केला जाणार आहे.
आणखी एक उल्लेखनीय बाब म्हणजे, रेल्वेतून मालवाहतूक अधिकाधिक आकर्षक करण्याच्या दृष्टीने, भारतीय रेल्वे अनेक सूट / सवलतीही देत आहे.
रेल्वेने सर्वांगीण क्षमताविकास आणि कामगिरीत सुधारणा करण्याच्या दिशेने कोविड-19 चा सदुपयोग करून घेत संकटाचे रूपांतर संधीत करून दाखवले आहे.M.Iyengar/J.Waishampayan/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
पंतप्रधान कार्यालय
श्री एन सी देववर्मा यांच्या निधनाबद्दल पंतप्रधान नरेंद्र मोदी यांनी व्यक्त केला शोक
त्रिपुरा राज्याचे मंत्री आणि राजकीय नेते श्री एन सी देववर्मा यांच्या निधनाबद्दल पंतप्रधान नरेंद्र मोदी यांनी दुःख व्यक्त केलं आहे.
आपल्या ट्विट संदेशात नरेंद्र मोदी म्हणतात:
"श्री एन सी देववर्माजी हे एक अतिशय मेहनती तळागाळातील स्तरावर काम करणारे नेते म्हणून येणाऱ्या पिढ्यांच्या स्मरणात राहतील. ते नेहमी लोकहितार्थ झटले. त्रिपुराच्या प्रगतीत त्यांनी मोठं योगदान दिलं. त्यांच्या निधनानं अतीव दु:ख झालं. त्यांचे कुटुंबीय आणि सुहृदांच्या दु:खात सहभागी आहे. ओम शांती."
ग्राहक व्यवहार, अन्न आणि सार्वजनिक पुरवठा मंत्रालय
बीआयएसच्यावतीने गुणवत्ता चाचणी कर्मचाऱ्यांसाठी ‘कॅप्सूल कोर्स’चे आयोजन
मुंबई, 23 डिसेंबर 2022
बीआयएस म्हणजेच ब्युरो ऑफ इंडियन स्टँडर्डच्या मुंबई शाखा कार्यालयाच्या वतीने पॅकबंद पेयजल उद्योग व्यवसायामध्ये पाण्याची गुणवत्ता परीक्षणाचे कार्य करणाऱ्या कर्मचारी वर्गासाठी 22 आणि 23 डिसेंबर, 2022 असा दोन दिवसीय प्रशिक्षण कार्यक्रम  भिवंडी येथील रिलाएबल ॲनालिटिकल लॅबोरेटरी प्रा. लि. मध्ये आयोजित करण्यात आला.
या प्रशिक्षण कार्यक्रमामध्ये पॅकबंद पेयजल उद्योगासाठी चाचणीचे मापदंड सांगितले.बीआयएसच्या वैज्ञानिक अधिकाऱ्यांनी भारतीय मानक IS 14543 पॅक बंद पिण्याचे पाणी, त्याचे नमुने तयार करणे आणि वेगवेगळ्या अटी, नियमानुसार चाचणीचे मापदंड/मानके, उत्पादन नियमावलीचे स्पष्टीकरण आणि इतर वैशिष्ट्यपूर्ण मार्गदर्शक तत्त्वे आणि सर्व तपशीलाच्या नोंदी ठेवणे, याविषयी माहिती देऊन, अशा विविध गोष्टी करणे का आवश्यक आहे, याची माहिती दिली.
पॅकबंद पाणी तयार करणे आणि ते विक्री करण्याच्या व्यवसायासाठी अनुदानासाठी मार्गदर्शक नियमावली /समावेशन /नूतनीकरण अशा सर्व कामासाठी ऑनलाइन पोर्टल मानक ऑनलाइन आणि ई-बीआयएसची वैशिष्ट्ये समजून घेणे आवश्यक असल्याचे यावेळी सांगण्यात आले. महत्त्वाच्या आणि गंभीर मानकांची चाचणी कशी केली जाते, याचे प्रात्यक्षिक घेण्यासाठी प्रयोगशाळांना भेटी देखील देण्यात आल्या. वरील विषयांवर सराव करून घेण्यात आला आणि कार्यशाळा घेण्यात आल्या.
या दोन दिवसीय अभ्यासक्रमामध्ये सहभागी झालेल्या कर्मचारी वर्गाकडून अभिप्राय घेण्यात आले. तसेच बीआयएसने घेतलेल्या या उपक्रमाद्वारे सहभागीतांनी चाचणी पद्धती आणि प्रशिक्षणाच्या विविध पैलूंवर अधिक ज्ञान प्राप्त केले.
बीआयएसविषयी माहिती –
ब्युरो ऑफ इंडियन स्टँडर्ड  ही बीआयएस कायदा 2016 अंतर्गत स्थापन झालेली भारताची राष्ट्रीय मानक संस्था आहे. बीआयएसचा मुख्य उपक्रम म्हणजे, मानके निश्चित करणे , उत्पादन प्रमाणपत्र देणे, प्रयोगशाळेतील चाचणी करणे आणि प्रणाली प्रमाणन आहे. बीआयएस सुरक्षित, विश्वासार्ह आणि दर्जेदार वस्तू पुरवून, ग्राहकांच्या दृष्टीने त्यांना असलेले आरोग्य धोके कमी करून, पर्यावरणाचे रक्षण करण्याचे काम करीत आहे आणि राष्ट्रीय अर्थव्यवस्थेत योगदान देत आहे. बीआयएसची मानक आणि उत्पादन प्रमाणन योजना ग्राहक आणि उद्योगांना फायदा होण्याव्यतिरिक्त, विविध सार्वजनिक धोरणांना, विशेषत: उत्पादनांना सुरक्षा, ग्राहक संरक्षण, अन्न सुरक्षा, पर्यावरण संरक्षण, यांनाही पाठबळ देते.
S.Kakade/S.Bedekar/P.Malandkar
(Visitor Counter : 95
जलशक्ती मंत्रालय
जगाला नैसर्गिक पद्धतीने पुनरुज्जीवित करणाऱ्या अव्वल दहा पुनरुज्जीवन उपक्रमांपैकी एक म्हणून नमामी गंगे उपक्रमाचा संयुक्त राष्ट्रांनी केला गौरव
नवी दिल्ली, 15 डिसेंबर 2022
जगाला नैसर्गिक पद्धतीने पुनरुज्जीवित करणाऱ्या अव्वल दहा पुनरुज्जीवन उपक्रमांपैकी एक म्हणून भारतातील पवित्र नदी गंगेचा पुनरुज्जीवन उपक्रम नमामी गंगेचा, संयुक्त राष्ट्रांनी  गौरव केला आहे.
जागतिक संवर्धन दिनानिमित्त कॅनडातील मॉन्ट्रियल येथे 14 डिसेंबर 2022 रोजी जैवविविधतेवर आधारित  पक्षांच्या 15व्या परिषदेच्या  एका कार्यक्रमात, नमामि गंगेचे महासंचालक जी. अशोक कुमार यांनी हा पुरस्कार स्वीकारला.
जगभरातल्या 70 देशांतील 150 उपक्रमांमधून नमामी गंगा उपक्रमाची निवड झाली. संयुक्त राष्ट्र पर्यावरण कार्यक्रम  आणि संयुक्त राष्ट्र अन्न आणि कृषी संघटनेद्वारे  समन्वयित जागतिक चळवळ, युनायटेड नेशन्स डेकेड ऑन इकोसिस्टम रिस्टोरेशन अंतर्गत याची निवड झाली आहे. पृथ्वीवरील निसर्गाचा, इथल्या स्थळांचा ऱ्हास रोखण्यासाठी आणि त्याच्या पुनरुज्जीवनाच्या दृष्टीने याची रचना केली आहे. नमामि गंगेसह इतर मान्यताप्राप्त उपक्रम, आता संयुक्त राष्टांचे पाठबळ, निधी तसेच तांत्रिक कौशल्य प्राप्त करण्यास पात्र असतील.
“जगातील अव्वल दहा परिसंस्था पुनरुज्जीवन उपक्रमांपैकी एक म्हणून नमामि गंगेला मिळालेली मान्यता, भारत सरकारच्या राष्ट्रीय स्वच्छ गंगा मिशनने केलेल्या एकत्रित प्रयत्नांची साक्ष आहे. मला आशा आहे की आमचे प्रयत्न जगभरातील अशाच इतर समान उपक्रमांसाठी पथदर्शक ठरतील" असे नमामी गंगेचे महासंचालक जी. अशोक कुमार म्हणाले.
“नमामि गंगे हा भारतातील लाखो लोकांसाठी जीवनवाहिनी असलेल्या गंगा नदीचे पुनरुज्जीवन करण्याचा महत्त्वाकांक्षी प्रयत्न आहे. निसर्गाचे शोषण करणारे आपले नाते बदलण्याचा प्रयत्न करणे महत्त्वाचे आहे अशा या काळात, या पुनरुज्जीवनाचे सकारात्मक परिणाम कमी लेखता येणार नाहीत” असे यूएनईपीचे कार्यकारी संचालक इंगर अँडरसन म्हणाले.
DG, NMCG Receiving Award At A Function In 15th Conference Of Parties To The Convention On Biodiversity In Montreal, CanadaS.Kane/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134